open-index/open-wikipedia-markdown huggingface dataset:
அக்ரா கவுர் அணை

**அக்ரா கவுர் அணை** (**Akra Kaur Dam)  பாக்கித்தான்**  நாட்டின் பலுச்சிசுத்தான் மண்டலத்தில் இருக்கும் துறைமுக நகரமான குவாடர் நகருக்கு அருகில் அமைந்துள்ளது. சில நேரங்களில் **அங்காரா கவுர் அணை** என்றும் குறிப்பிடப்படுகிறது.  இந்த அணை 1995  ஆம் ஆண்டு  24 மில்லியன் டாலர் செலவில்  குவாடர் மற்றும் அதைச் சுற்றியுள்ள கிராமங்களுக்கு நீர் வழங்குவதற்காக கட்டப்பட்டது.  குவாடர் மாவட்டப் பகுதி மக்களுக்கு நீர் வழங்குவதற்கான ஒரே ஆதாரம் இந்த அணை  மட்டுமேயாகும்.  அக்ரா கவுர் அணை    பரப்பளவு கொண்டதாக உள்ளது.  

2005 ஆம் ஆண்டில்  இப்பகுதியில் பெய்த மழையால் அணையில் இருந்து நீர்வரத்து ஏற்பட்டு, பல கிராமங்கள் வெள்ளத்தில் மூழ்கின மற்றும் குறைந்தது 20 உயிர்கள் கொல்லப்பட்டன.  2012 ஆம் ஆண்டு சூலை மாதத்தில் ஏற்பட்ட பெரிய அளவிலான வண்டல் படிவு காரணமாக அணை முற்றிலும் வறண்டுவிட்டதாக தகவல்கள் வெளிவந்தன. இது உள்ளூர் மக்களுக்கு கடுமையான குடிநீர் பற்றாக்குறை உட்பட கடுமையான குடிநீர் விநியோக சவால்களை ஏற்படுத்தியது.  

## மேற்கோள்கள்

 
பகுப்பு:Coordinates on Wikidata
பகுப்பு:பாக்கித்தான்
பகுப்பு:பாக்கித்தானிலுள்ள கட்டிடங்கள்
தா. இராமசாமி

**தா. இராமசாமி** (*Ramasamy Doss*) என்பவர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். 1952ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் கோவில்பட்டி சட்டமன்றத் தொகுதியிலிருந்து போட்டியிட்டு தமிழகச் சட்டமன்றத்திற்கு இவர் தேர்ந்தெடுக்கப்பட்டார்.

## மேற்கோள்கள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:தூத்துக்குடி மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
ச. இராஜேந்திரன்

thumb|ச. இராஜேந்திரன்
**ச. இராஜேந்திரன்** (*S. Rajendran*) என்பவர் ஓர் இந்திய அரசியல்வாதி மற்றும் கேரளாவின் முன்னாள் சட்டமன்ற உறுப்பினர் ஆவார். இவரது ஆதரவாளர்களால் சஹாவு "எஸ்ஆர்" என்றும் இவர் அழைக்கப்படுகிறார். 2006 தேர்தலில் தேவிகுளம் தொகுதியிலிருந்து இந்தியப் பொதுவுடைமைக் கட்சி (மார்க்சிஸ்ட்) வேட்பாளராகக் கேரள சட்டமன்றத்திற்குத் தேர்ந்தெடுக்கப்பட்டார். இவர் தேவிகுளம் தொகுதியில் 2011 மற்றும் 2016 தேர்தல்களிலும் வெற்றி பெற்றுள்ளார்.

இவர் இடுக்கி மாவட்ட ஊராட்சிக் குழு தலைவராக 2003ஆம் ஆண்டு தேர்ந்தெடுக்கப்பட்டார்.
## பா ஜ கட்சியில் இணைதல்
2021ஆம் ஆண்டு கேரளா சட்டமன்றத் தேர்தலின் போது தேவிகுளம் சட்டமன்றத் தொகுதியில் போட்டியிட்ட மார்க்சிஸ்ட் கம்யூனிஸ்ட் கட்சி வேட்பாளர் ஏ. இராஜாவை தோல்வி அடையச் செய்யும் முயற்சியை மேற்கொண்ட குற்றச்சாட்டில், 2022ம் ஆண்டில் கட்சியின் அடிப்படை உறுப்பினர் பொறுப்பில் இருந்து ஓராண்டு காலம் தற்காலிகமாக நீக்கம் செய்யப்பட்டார். இந்நிலையில் 18 சனவரி 2026 அன்று இராஜேந்திரன் பாரதிய ஜனதா கட்சியில் இணைந்தார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:இடுக்கி மாவட்ட மக்கள்
பகுப்பு:கேரள அரசியல்வாதிகள்
கருக் அணை

**கருக் அணை** (*Garuk Dam*) என்பது பாக்கித்தான் நாட்டின் பலுசிசுத்தான் மண்டலத்தில் இருக்கும் காரன் மாவட்டத்திற்கு 47 கி.மீ. தென்கிழக்கில் உள்ள கருக் ஆற்றில் அமையவுள்ள ஒரு முன்மொழியப்பட்ட அணை ஆகும். இந்த அணை 184 அடி உயரமுள்ள பூமி மைய பாறை நிரம்பிய அணையாகக் கட்ட திட்டமிடப்பட்டுள்ளது. நீர்த்தேக்கம் கட்டி முடிக்கப்பட்டதும் 12,500 ஏக்கர் நிலப்பகுதிக்கு பாசன வசதியை அளிக்கும். 300 கிலோவாட் நீர்மின் திறன் உற்பத்தி செய்யும் ஆற்றல் கொண்டதாகவும் இருக்கும்.
## மேற்கோள்கல்

பகுப்பு:பாக்கித்தான்
பகுப்பு:பாக்கித்தானிலுள்ள கட்டிடங்கள்
காட்டன அள்ளி

**காட்டன அள்ளி** (*Kattanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643269. இந்த ஊரானது கேத்தனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 184, மொத்த மக்கள் தொகைகள் 803 ஆகும். இதில் 415 ஆண்களும், 388 பெண்களும் அடங்குவர்.

## ஊரில் உள்ள கோயில்கள்
* காட்டனஅள்ளி அனுமந்தராயசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கராச்சி பல்கலைக்கழக வான் ஆய்வகம்

**கராச்சி பல்கலைக்கழக வான் ஆய்வகம்** (**Karachi University Observatory)**  பாக்கித்தான் நாட்டிலுள்ள கராச்சி பல்கலைக்கழகத்தின் வளாகப் பகுதியில் அமைந்துள்ளது. கே.யூ வான் ஆய்வகம் என்ற பெயராலும் இது அழைக்கப்படுகிறது.  இந்த விண்வெளி ஆய்வகம் பாக்கித்தான் நாட்டின் விண்வெளி மற்றும் கோள்வானியல் இயற்பியல் நிறுவனத்தால் இயக்கப்படுகிறது.   கராச்சி பல்கலைக்கழக வான் ஆய்வகம் கடைசியாக 1995 ஆம் ஆண்டு பாக்கித்தான் உயர்கல்வி ஆணையத்தின் ஒரு பகுதியாக கட்டப்பட்டது.  இந்த ஆய்வகம் அனைத்து நில அதிர்வு சவால்களையும் எதிர்க்க முடியும், ஏனெனில் இதன் தூண்கள் தரையில் 15 அடி ஆழத்திற்கு செல்கின்றன.   தொலைநோக்கியில் ஒரு மோட்டார் உள்ளது, அது பூமியின் இயக்கத்துடன் ஒத்திருக்குமாறு தன் வேகத்தை வைத்திருக்கும்.

## முக்கியமான அவதானிப்புகள்
1976 ஆம் ஆண்டு வார்தெல் -76 ஏ என்ற வால்மீனின் கண்காணிப்பு முதலில் மேற்கொள்ளப்பட்டது. வால்மீனின் சுற்றுப்பாதை காலம் 20,000 ஆண்டுகளுக்கு மேல் ஆகும். ஆரம்ப கட்ட அளவீடுகள் மூலம் பூமியின் மீது  மோதும் வாய்ப்பு இல்லை என தெரிவிக்கிறது. 

## மேற்கோள்கள்


## புற இணைப்புகள்
* கராச்சி பல்கலைக்கழக ஆய்வகம்
* KU ஆய்வகத்தில் உலக விண்வெளி வாரம் 
* கூகுள் மேப்ஸ்- KU ஆய்வகம்

பகுப்பு:பாக்கித்தான்
களவா

**களவா** (*Groupers*) என்பது பேர்சிஃபார்மீசு வரிசையில், செரானைடீ குடும்பத்தில், எபினெபெலினே என்ற துணை குடும்பத்தில்,  உள்ள பல வகையான  மீன்களைக் கொண்ட ஒரு பேரினக் கூட்டம் ஆகும்.

அனைத்து செரனைடர்களும் "களவா" என்று அழைக்கப்படுவதில்லை; இதன் குடும்பத்தில் கொடுவா மீன்களும்  அடங்கும். "களவா" என்ற பொதுவான பெயர் சிலசமயம் பொதுவாக இரண்டு  பேரின மீன்களான *[[களவாய் மீன்]]* மற்றும் *மைக்டெரோபெர்கா* ஆகியவற்றிற்கு வழங்கப்படுகிறது. கூடுதலாக, சிறிய இனமான அனிபெரிடன், கிரோமிலெப்டெஸ், டெர்மடோலெபிஸ், கிரேசீலா, சலோப்டியா, டிரைசோ ஆகியவற்றில் வகைப்படுத்தப்பட்ட இனங்கள் "களவா" என்றும் அழைக்கப்படுகின்றன. *பிளெக்ட்ரோபோமஸ்* இனத்தில் உள்ள மீன்கள் 'பவளக் களவா' என்று குறிப்பிடப்படுகின்றன. இந்த இனங்கள் அனைத்தும் எபிஃபெலினே என்ற துணைக்குடும்பத்தில் வகைப்படுத்தப்பட்டுள்ளன. ஆயினும்கூட, "களவா" என்ற சொல் பொதுவாக எபினெபெலினே என்ற துணைக்குடும்பத்தை குறிப்பிடும் சொல்லாகவும் எடுக்கப்படுகிறது.

## விளக்கம்
இடது|thumb| ஒரு களவாவின் உடற்கூறியல்
களவாக்கள் எலும்பு மீனினமாகும். பொதுவாக இவை  தடித்த உடலும் பெரிய வாயையும் கொண்டிருக்கின்றன. இவற்றின் உடல் அமைப்பு நீண்ட தொலைவு செல்லவும், விரைவாக நீந்தவும் ஏற்றவையல்ல. இதனால் பெரும்பாலும் இவை இடம்விட்டு இடம் பெயராமல் ஒரே பகுதியிலேயே வாழும். இவை போதுவாக பாறைகள் நிறைந்த கரைப்பகுதிகளில், ஆழம் நிறைந்த பவளப்பாறைகள் உள்ள இடங்களில் வாழ்கின்றன. இவற்றில் மிகப் பெரியதாகவும், ஒரு மீட்டருக்கு மேல் நீளமான மீன்களும் உள்ளன. அட்லாண்டிக் இராட்சத களவா  (*Epinephelus itajara*)  எடையும்,  நீளமும் கொண்டவை ஆகும். இந்தப் பெரிய குழுவில் உள்ள மீன்  இனங்கள் கணிசமான வேறுபாடுகளைக் கொண்டுள்ளன. இவை இரையை துண்டுகளாக கடித்து விழுங்குகின்றன. இவற்றின் தாடைகளின் விளிம்புகளில் அதிகப்படியான பற்கள் இல்லை, ஆனால் இவற்றின் தொண்டைப்புரையில் கனமான நசுக்கும் பல் தகடுகளைக் கொண்டுள்ளன. இவை வழக்கமாக மீன், சாக்குக்கணவாய், ஓடுடைய கணுக்காலிகள்  போன்றவற்றை உண்கின்றன. சில இனங்கள் தங்கள் இரையை பதுங்கி விரும்புகின்றன. மற்ற இனங்கள் நேரடியாக வேட்டையாடும். ராட்சத க்ரூப்பர் ( *எபினெபெலஸ் லான்சோலாடஸ்* ) போன்ற மிகப்பெரிய இனங்கள் மனிதர்கள் மீது அபாயகரமான தாக்குதல்கள் நடத்தியுள்ளதாக கூறப்பட்டிருந்தாலும், அந்த செய்திகள் உறுதிப்படுத்தப்படாதவை ஆகும்.

இவை தங்கள் வாய் மற்றும் செவுள் மூலம்  சக்திவாய்ந்த ஒரு வெற்றிடத்தை உருவாக்குகின்றன. அதன் வழியாக இவை இரையை தொலைவிலிருந்து இழுக்கின்றன. இவை தங்கள் வாயைப் பயன்படுத்தி மணலைத் தோண்டி அதை செவுள்கள் வழியாக வெளியேற்றி பெரிய பாறைகளின் கீழ் தங்குமிடங்களை உருவாக்கிக் கொள்கின்றன.

## குறிப்புகள்
 

பகுப்பு:பொதுவான மீன் பெயர்கள்
பகுப்பு:மீன்கள்
மாத்தூர் (தஞ்சாவூர்)

**மாத்தூர்** (*Mathur*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஓர் கிராமம்.

## மக்கள்தொகை
2011 மக்கள்தொகை கணக்கெடுப்பின்படி, மாத்தூரில் மொத்தம் 5773 பேர் வாழ்கின்றனர். இவர்களில் 2801 பேர் ஆண்கள் மற்றும் 2972 பேர் பெண்கள் ஆவார். பாலின விகிதம் 964. கல்வியறிவு விகிதம் 71.28 ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
பெ. சு. தி. சரவணன்

**பெ. சு. தி. சரவணன்** (*P. S. T. Saravanan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருவண்ணாமலை மாவட்டம் பெரியகிளாம்பாடி சார்ந்தவர். விவசாயியான சரவணன், திருநெல்வேலி மனோன்மணீயம் சுந்தரனார் பல்கலைக்கழகத்தில் முதுகலை வரலாறு பட்டம் பெற்றுள்ளார். திராவிட முன்னேற்றக் கழகத்தினைச் சார்ந்த சரவணன் மே 2021 நடைபெற்ற தமிழ்நாடு சட்டப் பேரவைத் தேர்தலில் கலசப்பாக்கம் சட்டப் பேரவைத் தொகுதியில் போட்டியிட்டு அவரது முதல் தேர்தலிலே வெற்றிபெற்றார்.

இவரின் தந்தையான மறைந்த பெ. சு. திருவேங்கடம் முன்னால் கலாசபாக்க சட்ட மன்ற உறுப்பினர் ஆவர், அவர் கலாசபாக்கம் தொகுதியில் இருந்து நான்குமுறை சட்ட மன்ற உறுப்பினர் ஆக தேர்ந்தெடுக்கபட்டவராவார்.

## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:திருவண்ணாமலை மாவட்ட மக்கள்
மாங்காடு நகராட்சி

**மாங்காடு  நகராட்சி**, தமிழ்நாட்டின் காஞ்சிபுரம் மாவட்டம், குன்றத்தூர் வட்டத்தில் அமைந்த மாங்காடு பேரூராட்சியை 12 செப்டம்பர் 2021 அன்று நகராட்சியாக தரம் உயர்த்தப்பட்டது.. இது சென்னை பெருநகர பகுதியின் ஓர் அங்கம் ஆகும்

## மேற்கோள்கள்

காஞ்சிபுரம் மாவட்ட நகராட்சிகள்
குன்றத்தூர் நகராட்சி

**குன்றத்தூர் நகராட்சி**, தமிழ்நாட்டின் காஞ்சிபுரம் மாவட்டம், குன்றத்தூர் வட்டத்தில் அமைந்த குன்றத்தூர் பேரூராட்சியை 12 செப்டம்பர் 2021 அன்று நகராட்சியாக தரம் உயர்த்தப்பட்டது.

## மேற்கோள்கள்

பகுப்பு:காஞ்சிபுரம் மாவட்ட நகராட்சிகள்
நந்திவரம்-கூடுவாஞ்சேரி நகராட்சி

**நந்திவரம்-கூடுவாஞ்சேரி நகராட்சி** தமிழ்நாட்டின் செங்கல்பட்டு மாவட்டம், செங்கல்பட்டு வட்டத்தில் அமைந்த 
நந்திவரம்-கூடுவாஞ்சேரி நகராட்சியானது  12 செப்டம்பர் 2021 அன்று நகராட்சியாக தரம் உயர்த்தப்பட்டது. இந்த நகராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதி ஆகியவற்றிற்குட்பட்டது.

## அமைவிடம்
சென்னை - திருச்சி தேசிய நெடுஞ்சாலையில் அமைந்த நந்திவரம்-கூடுவாஞ்சேரி நகராட்சி, காஞ்சிபுரத்திலிருந்து 57 கி.மீ. தொலைவில் உள்ளது. கூடுவாஞ்சேரியில் தொடருந்து நிலையம் உள்ளது. இதன் கிழக்கே திருப்போரூர் 23 கி.மீ.; மேற்கில் திருப்பெரும்புதூர் 28 கி.மீ.; வடக்கில் பீர்க்கன்கரணை 5 கி.மீ.; தெற்கில் மறைமலைநகர் 7 கி.மீ. தொலைவில் உள்ளன.

## மேற்கோள்கள்

செங்கல்பட்டு மாவட்ட நகராட்சிகள்
உளுந்தூர்பேட்டை நகராட்சி

**உளுந்தூர்பேட்டை நகராட்சி**, தமிழ்நாட்டின் கள்ளக்குறிச்சி மாவட்டம், உளுந்தூர்பேட்டை வட்டத்தில் அமைந்த் உளுந்தூர்ப்பேட்டை பேரூராட்சியை 12 செப்டம்பர் 2021 அன்று நகராட்சியாக தரம் உயர்த்தப்பட்டது.

## மேற்கோள்கள்

பகுப்பு:கள்ளக்குறிச்சி மாவட்ட நகராட்சிகள்
திருக்கோவிலூர் நகராட்சி

**திருக்கோவிலூர் நகராட்சி**, தமிழ்நாட்டின் கள்ளக்குறிச்சி மாவட்டம், திருகோவிலூர் வட்டத்தின் தலைமையிட நகரமான திருக்கோவிலூர் பேரூராட்சியை 12 செப்டம்பர் 2021 அன்று நகராட்சியாக தரம் உயர்த்தப்பட்டது.இது திருக்கோவிலூர் வட்டம் மற்றும் திருக்கோவிலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் ஆகும். இங்கு வீரட்டேஸ்வர் கோயில் மற்றும்  உலகளந்த பெருமாள் கோயில் உள்ளது. வாகன பதிவு எண் TN 35

## மேற்கோள்கள்

கள்ளக்குறிச்சி மாவட்ட நகராட்சிகள்
மிந்த்ரா

**மிந்த்ரா** (ஆங்கில மொழி: Myntra) இந்தியாவின் கர்நாடக மாநிலம் பெங்களூரை தலைமையிடமாகக் கொண்ட ஒரு முக்கிய இந்திய ஒய்யார இணைய வணிக  நிறுவனம் ஆகும்.  இந்த நிறுவனம் தனிப்பயனாக்கப்பட்ட பரிசு பொருட்களை விற்க 2007 இல் நிறுவப்பட்டது.     மே 2014 இல், மிந்த்ராவை  பிளிப்கார்ட் வாங்கியது.    

## வரலாறு
மிந்த்ரா  முகேஷ் பன்சால், அசுதோஷ் லவாணியா மற்றும் வினீத் சக்சேனா ஆகியோரால் நிறுவப்பட்டது.   தேவைக்கேற்ப தனிப்பயனாக்கப்பட்ட பரிசு பொருட்களை விற்றது. இது ஆரம்ப ஆண்டுகளில் B2B (வணிகத்திலிருந்து வணிகம்) மாதிரியில் இயங்கியது. 2007 மற்றும் 2010 க்கு இடையில், டி-ஷர்ட்கள், குவளைகள், மவுஸ் பேட்கள் மற்றும் பிற தயாரிப்புகளைத் தனிப்பயனாக்க இந்த தளம் வாடிக்கையாளர்களை அனுமதித்தது. 

2011 ஆம் ஆண்டில், மிந்த்ரா ஒய்யார மற்றும் வாழ்க்கை முறை தயாரிப்புகளை விற்கத் தொடங்கியது மற்றும் தனிப்பயனாக்கலில் இருந்து விலகியது. 2012 க்குள் 350 இந்திய மற்றும் சர்வதேச பிராண்டுகளின் தயாரிப்புகளை மிந்த்ரா வழங்கியது. வலைத்தளம் ஃபாஸ்ட்ராக் கடிகாரங்கள் மற்றும் 'Being Human' ஆகிய பிராண்டுகளை அறிமுகப்படுத்தியது. 

2014 ஆம் ஆண்டில் மிந்த்ராவை ஃபிளிப்கார்ட்   மதிப்புள்ள ஒப்பந்தத்தில் வாங்கியது . இரண்டு பெரிய பொது பங்குதாரர்களான டைகர் குளோபல் மற்றும் அக்செல் பார்ட்னர்களால் இந்த கொள்முதல் பாதிக்கப்பட்டது.  மைந்த்ரா ஃப்ளிப்கார்டின் உரிமையின் கீழ்  சுயாதீனமாக செயல்படுகிறது.   இந்த நிறுவனம் "ஒய்யார உணர்வுள்ள" நுகர்வோர் மீது அதிக கவனம் செலுத்துகிறது. 
பகுப்பு:பெங்களூரில் உள்ள நிறுவனங்கள்
சௌரசேனிப் பிராகிருதம்

**சௌரசேனிப் பிராகிருதம்** (, ) என்பது ஒரு நடு இந்தோ-ஆரிய மொழியும், நாடகப் பிராகிருத மொழியுமாகும். நடுக்கால இந்தியாவின் வடபகுதியில் நாடகங்களில் சௌரசேனி மொழி முதன்மை மொழியாகப் பயன்படுத்தப்பட்டது. பண்டைய நாடாகிய சூரசேனத்தில் பொ.ஊ.மு. 2ம் நூற்றாண்டிலிருந்து வாய்மொழி வாயிலாகப் பேசப்பட்டு வந்திருக்கக்கூடும் என்றபோதிலும், இம்மொழியிலுள்ள படைப்புகளில் பெரும்பாலானவை 3ம் நூற்றாண்டுக்கும் 10ம் நூற்றாண்டுக்குமிடையில் தோன்றியுள்ளது. பிராகிருத மொழிகளிடையே, செஞ் சமசுகிருதத்துக்கு மிகவும் நெருங்கிய தொடர்புடையது சௌரசேனியாகும். இதன்படி, "செஞ் சமசுகிருதத்துக்கு முதன்மை அடிப்படையாக அமைந்துள்ள, மத்தியதேசத்தின் பண்டை இந்திய [[=இந்தோ-ஆரிய] வட்டார வழக்கிலிருந்து](https://ta.wikipedia.org/wiki/%E0%AE%87%E0%AE%A8%E0%AF%8D%E0%AE%A4%E0%AF%8B-%E0%AE%86%E0%AE%B0%E0%AE%BF%E0%AE%AF_%E0%AE%AE%E0%AF%8A%E0%AE%B4%E0%AE%BF%E0%AE%95%E0%AE%B3%E0%AF%8D) இது தோன்றியுள்ளது". இம்மொழியின் வழி மொழிகளுள் இந்தி மண்டல மொழிகளும் உள்ளடங்குகின்றன.

## மேலும் பார்க்க
*சௌராட்டிர மொழி
*அபபிரம்சை
*பிராகிருதம்

## மேற்கோள்கள்

பகுப்பு:பிராகிருத மொழிகள்
பகுப்பு:மொழி வகைகள் மற்றும் பாணிகள்
பகுப்பு:இந்திய-ஆரிய மொழிகள்
கோட்செஃப்

**கோட்செஃப்** (ஆங்கில மொழி : CodeChef) என்பது உலகெங்கிலும் உள்ள நிரலாளர்களுக்கான போட்டி நிரலாக்க தளமாகும். இந்திய மென்பொருள் நிறுவனமான டைரக்டியின் கல்வி சேவை முயற்சியாக 2009 இல் கோட்செஃப் தொடங்கப்பட்டது.

கோட்செஃப் தளத்தில் மாதாந்திர நிரலாக்க போட்டிகள் நடைபெறுகின்றன. மேலும், பள்ளிகள், கல்லூரிகள் மற்றும் பெண்களிடம் நிரலாக்கத்தை ஊக்கப்படுத்த பல முயற்சிகளை கோட்செஃப் செய்கிறது. கல்லூரி மாணவர்களுக்கான ஐசிபிசி மற்றும் பள்ளி மாணவர்களுக்காக ஐஓஐ ஆகியவையின் இந்தியா பிராந்திய சுற்றை நடத்த கோட்செஃப் தளம் உதவுகின்றது. 2020 ஆம் ஆண்டில், கோட் செஃப்பின் பாதுகாவலர் டைரக்டியில் இருந்து (பவின் துராகியாவால் நிறுவப்பட்டது) அன்அகாடெமி (முன்ஜால், முதன்மை செயல் அலுவலர்) ஆக மாற்றப்பட்டது.

## மேற்கோள்கள்

பகுப்பு:நிரலாக்கப் போட்டிகள்
மழுவன்

thumb| "இலங்கை மற்றும் பர்மா உட்பட பிரித்தானிய இந்தியாவின் விலங்கினங்கள் ", 1889 இலிருந்து விளக்கம்
thumb|பசிபிக் பெருங்கடலில் காணப்படும் மீன் மாதிரி
**மழுவன்** அல்லது **தக்காளி மீன்** (*Cephalopholis sonnerati*) என்பது கடல் அக்டினோட்டெரிகீயை இன மீனாகும். இது செரானைடீ குடும்பத்தினைச் சார்ந்த, களவா துணைக்குடும்ப கடல் மீனாகும். இது வெப்பமண்டல இந்தோ-பசிபிக் கடல் பகுதியில் உள்ள பவளப்பாறைகளில் காணப்படுகிறது.

## விளக்கம்
*மழுவன்* 10 முதல் 150 மீட்டர் ஆழக் கடலில் காணப்படும். வளர்ந்த மீன்களின் முதுகுத்துடுப்பு வால் வரை நீண்டுள்ளது.  முதுகுத் துடுப்பில் 9 முட்களும், 14-16 மென்மையான கதிர்களும் உள்ளன. குத துடுப்பில் 3 முட்களும், 9 மென்மையான கதிர்களும் உள்ளன. வால் துடுப்பு வட்டமாக இருக்கும். இந்த மீனானது தக்காளிப் பழம்போல சிவப்பாக செக்கச் செவேலென்று இருக்கும். இதன் உடலில் கருப்பு நிற புள்ளிகள் காணப்படும். இதன் வட்ட வடிவ வாலானது வெள்ளை விளிம்புடன் இருக்கும். இந்த இனம் அதிகபட்சமாக  வரை வளரக்கூடியது.  பசிபிக் பெருங்கடல் வாழும் மழுவன் மீன்களானது பொதுவாக  வெளிர் சிவப்பு பழுப்பு நிறத்திலிருந்து மஞ்சள் பழுப்பு நிறத்தில் உடலைக் கொண்டுள்ளன. தலை, துடுப்புகள் மற்றும் உடலில் ஏராளமான அடர்பழுப்பு நிற புள்ளிகள் உள்ளன. 

## பரவல்
*மழுவன் மீன்கள்* இந்தோ-பசிபிக் கடற் பகுதியில், கிழக்கு ஆபிரிக்காவின் கடற்கரையிலிருந்து ஏடன் வளைகுடாடவிலிருந்து தெற்கு ஆப்பிரிக்காவின் டர்பன் வரை நீண்டுள்ளது; பசிபிக் பெருங்கடலில் இருந்து கிழக்கு தீவு வரை, வடக்கு தெற்கு ஜப்பான் மற்றும் தெற்கு ஆஸ்திரேலியா வரை காணப்படுகிறது.  ஆஸ்திரேலியாவில் இது மேற்கு ஆஸ்திரேலியாவில் உள்ள ஹூட்மேன் அப்ரோல்ஹோஸ் முதல் டார்வின், வடக்கு பிரதேசம் மற்றும் கேப் யோர்க் தீபகற்பம், குயின்ஸ்லாந்து முதல் தென்மேற்கு ராக்ஸ், நியூ சவுத் வேல்ஸ் மற்றும் டாஸ்மான் கடலில் உள்ள லோர்ட் ஹாவ் தீவு வரை காணப்படுகிறது.  இது சாகோஸ் தீவு, செங்கடல் அல்லது பாரசீக வளைகுடாவில் காணப்படவில்லை. 

## வாழ்விடம் மற்றும் உயிரியல்
*மழுவன் மீன்களானது* ஆழமான கடற்காயல் பாறைகள், பாறை சரிவுகள், கடலோரப் பகுதிகளில் உள்ளது. மீன் குஞ்சுகள் பொதுவாக பஞ்சுயிரி அல்லது பவள தலைகளுக்கு அருகில் காணப்படும். இவை பொதுவாக தனித்து வாழும் இனமாகும். பொதுவாக வளர்ந்த மீன்கள் தூய்மையாக்கி இறால்களுடன் நெருக்கம் பாராட்டும். அந்த இரால்கள் இருக்கும் இடத்தில் இவை இருக்கும். இவை  30 முதல் 100 மீ (98 முதல் 332 வரை) மிதமான ஆழத்தில் வாழ்கின்றன. இது சிறிய மீன்கள் மற்றும் ஓடுடைய கணுக்காலிகளை உணவாக கொள்கிறது. இவற்றில் ஆண் மீன்கள் ம 34 செ.மீ (13 அங்குலம்) பெண் மீன்கள் 28&nbsp;செமீ (11 அங்குலம்) வரை வளர்கின்றன. 

## வகைபிரித்தல்
*மழுவன் மீனை* முதன்முதலில் செரனஸ் சோனெராட்டி என்ற பிரஞ்சு விலங்கியல் வல்லுநரான அச்சில் வலென்சியென்னஸ் (1794-1864) என்பவரால் இந்திய துணைக்கண்டத்தின் புதுச்சேரியில் கண்டு  வகைப்படுத்தப்பட்டது. 

## பயன்பாடு
இந்த இனம் வணிக முக்கியத்துவம் வாய்ந்த ஒரு இனமாகும். பொதுவாக இவை பிடிபடும் பகுதிகளில் உடனடியாக விற்கப்படுகிறது. மழுவன் மீனை  கொக்கி மற்றும் வரிசை, ஈட்டி, மீன்பிடி பொறிகளைப் பயன்படுத்தி பிடிக்கப்படுகிறது. இது ஹாங்காங் நேரடி  மீன் சந்தைகளில் கிடைக்கிறது. 

## மேற்கோள்கள்

பகுப்பு:மீன்கள்
அன்அகாடெமி

**அன்அகாடெமி** (ஆங்கில மொழி : Unacademy) ஒரு இந்திய கல்வி தொழில்நுட்ப நிறுவனம் ஆகும். இதன் தலைமையகம் பெங்களூரில்  உள்ளது . கௌரவ் முன்ஜால், ரோமன் சைனி மற்றும் ஹேமேஷ் சிங் ஆகியோரால் 2015 இல்  நிறுவப்பட்டது.  இந்த நிறுவனம் 50,000 க்கும் மேற்பட்ட பதிவுபெற்ற கல்வியாளர்களைக்  கொண்டுள்ளது. மேலும் பல தொழில்முறை மற்றும் கல்வி நுழைவுத் தேர்வுகளுக்கான தயாரிப்புப் பொருட்களை வழங்குகிறது. அன்அகாடெமி பாடங்கள் இலவசமாகவும் சந்தா வழியாகவும் நேரடி வகுப்புகளின் வடிவத்தில் உள்ளன.

## வரலாறு
அன்அகாடெமி முதலில் கௌரவ் முன்ஜால் என்பவரால் யூடியூப் ஓடையாக  2010ஆம் ஆண்டு   தொடங்கப்பட்டது. 2015 இல், அன்அகாடெமி அதிகாரப்பூர்வமாக பெங்களூருவில் ஒரு கல்வி நிறுவனமாக பதிவு செய்யப்பட்டது.   டிசம்பர் 2020 நிலவரப்படி, அகாடமியின் மதிப்பு $ 2.0 பில்லியன் ஆகும்.

## மேற்கோள்கள்

பகுப்பு:கல்வி நிறுவனங்கள்
கோட்டக்குப்பம் நகராட்சி

**கோட்டக்குப்பம் நகராட்சி**, தமிழ்நாட்டின் விழுப்புரம் மாவட்டம், வானூர் வட்டத்தில் அமைந்த கோட்டக்குப்பம் பேரூராட்சியின் மக்கள் தொகை வளர்ச்சி காரணமாக 12 செப்டம்பர் 2021 அன்று நகராட்சியாக தரம் உயர்த்தப்பட்டது. 

## இதனையும் காண்க
* தமிழக நகராட்சிகள்

## மேற்கோள்கள்

பகுப்பு:விழுப்புரம் மாவட்ட நகராட்சிகள்
சிங்கப்பூர் தேசிய வடிவமைப்பு மையம்

alt=National Design Centre, Singapore|thumb|  2021 ஆகத்து மாதத்தில் சிங்கப்பூர்  தேசிய வடிவமைப்பு மையம்.
thumb| முன்னாள் புனித  அந்தோனியார் கன்னிமடத்தில் இப்போது தேசிய வடிவமைப்பு மையம் உள்ளது. சிங்கப்பூர் வடிவமைப்பு மன்றத்தின் தலைமையகம் இங்கே செயல்படுகிறது.
சிங்கப்பூர் **தேசிய வடிவமைப்பு மையம்** (*National Design Centre*) சிங்கப்பூரின்  பிராசு பாசா -சாலையில் அமைந்துள்ளது. இந்த வளாகம் சிங்கப்பூரில் உள்ள அனைத்து வடிவமைப்புகளுக்கும் ஒரு மைய புள்ளியாகும்.  மேலும், இது வடிவமைப்பாளர்கள் மற்றும் வணிகர்கள் தங்கள் தயாரிப்புகளை வெளிப்படுத்தவும், கருத்துக்களை பரிமாறிக் கொள்ளவும் வேலை செய்யவும் கூட ஏற்றதொரு  இடமாகும்.   இம்மையம் அதன் கண்காட்சிகள் மற்றும் நிகழ்ச்சிகள் மூலம் வடிவமைப்பு பற்றி அறிந்து கொள்ள பொதுமக்களை அழைக்கிறது.

மையத்தில் இரண்டு காட்சியகங்களும், ஐடிஏ ஆய்வகம் , பொருட்கள் வடிவமைப்பு ஆய்வகம் மற்றும் முன்மாதிரி ஆய்வகம் உள்ளிட்ட மூன்று வடிவமைப்பு ஆய்வகங்களும் உள்ளன&nbsp; 

முன்னாள் புனித அந்தோனியார் கன்னி மடத்தின் 120 ஆண்டுகள் பழமையான வளாகத்தை தேசிய வடிவமைப்பு மையம் ஆக்கிரமித்துள்ளது. இரண்டாம் உலகப் போருக்கு முந்தைய மூன்று எழில்படுக் கலை தொகுதிகள் மற்றும் ஒரு போருக்குப் பிந்தைய நவீன தொகுதி ஆகியவற்றைக் கொண்ட பாதுகாக்கப்பட்ட கட்டிடங்களின் மறுசீரமைப்பு மற்றும் தகவமைப்பு மறுபயன்பாடு ஆகியவற்றுடன் தேசிய வடிவமைப்பு மையத்தின் வளர்ச்சி உள்ளடங்கியுள்ளது. 

பொருளாதார மேம்பாட்டு வாரியத்தின் கீழ் 2003 ஆம் ஆண்டில்  உருவாக்கப்பட்ட சிங்கப்பூர் வடிவமைப்பு மன்றத்திற்கும் தேசிய வடிவமைப்பு மையம் இடம் அளித்துள்ளது.  இம்மன்றமே  வடிவமைப்புத் துறையை உருவாக்குகிறது. மேலும் சிங்கப்பூரின்  புதுமைக்கும் வளர்ச்சிக்கும் வடிவமைப்பைப் பயன்படுத்த இம்மன்றம் உதவுகிறது. நாட்டு மக்களின் வாழ்க்கையை மேம்படுத்தி சிறப்பாகவும் மாற்றுகிறது. 

## மேற்கோள்கள்

## புற இணைப்புகள்

* சிங்கப்பூர் வடிவமைப்பு மன்றம் 
* தகவல் தொடர்பு மற்றும் தகவல் அமைச்சகம்
* ஐடிஏ ஆய்வக திட்டங்கள்
பகுப்பு:சிங்கப்பூர் சுற்றுலாத் தளங்கள்
சோளிங்கர் நகராட்சி

**சோளிங்கர் நகராட்சி**, தமிழ்நாட்டின் இராணிப்பேட்டை மாவட்டம், சோளிங்கர் வட்டத்தின் தலைமையிட நகரமும், நகராட்சியும் ஆகும். முன்னர் பேரூராட்சியாக இருந்த சோளிங்கர், மக்கள் தொகை வளர்ச்சியின் காரணமாக 12 செப்டம்பர் 2021 அன்று நகராட்சியாக தரம் உயர்த்தப்பட்டது.

## இதனையும் காண்க
* தமிழக நகராட்சிகள்

## மேற்கோள்கள்

பகுப்பு:இராணிப்பேட்டை மாவட்ட நகராட்சிகள்
சுரண்டை நகராட்சி

**சுரண்டை நகராட்சி**, தமிழ்நாட்டின் தென்காசி மாவட்டம், வீரகேரளம்புதூர் வட்டத்தில் அமைந்த நகராட்சி ஆகும். முன்னர் இது பேரூராட்சியாக இருந்தது. மக்கள் தொகை வளர்ச்சி காரணமாக 12 செப்டம்பர் 2021 அன்று சுரண்டை பேரூராட்சியை நகராட்சியாக  தரம் உயர்த்தப்பட்டது.
 இதன் தலைமையிடம் சுரண்டை நகரம் ஆகும்.

*

## நகராட்சியின் அமைப்பு.
2011 மக்கள்தொகை கணக்கெடுப்பின்படி சுரண்டை நகராட்சி 9511 வீடுகளும், 35272 மக்கள்தொகையும் கொண்டது. 

*  17488 பேர் ஆண்களும்,  17784 பேர் பெண்களும் உள்ளனர ்
*  நகராட்சி மொத்தம் 27 வார்டுகளாக பிரிக்கப்பட்டுள்ளது.

இந்த நகராட்சி தென்காசி (சட்டமன்றத் தொகுதி)யையும், தென்காசி மக்களவைத் தொகுதியையும் கொண்டது.

## நகராட்சி பகுதிகள்
சுரண்டை 

சிவகுருநாதபுரம்

வரகுணராமபுரம் 

கீழச்சுரண்டை 

பங்களாசுரண்டை 

அம்மையார்புரம்  

குறுங்காவனம்  

பாபநாசபுரம்    

அண்ணாநகர் 

காந்தி பஜார் 

கோட்டைத் தெரு  

நெசவாளர் தெரு  

பிள்ளைமார் தெரு  

பெரியார் தெரு  

பொட்டல் மாடசாமி கோவில் தெரு  

சாந்தி பஜார்  

சூளக்கரைபட்டி  

திரவியநயினார் பட்டணம்

மேல சுரண்டை

காந்தி பஜார்

ஆணைகுலம்

அழகாபுரி பட்டணம்

## இதனையும் காண்க
சுரண்டை

## மேற்கோள்கள்
https://www.tnurbantree.tn.gov.in/list-of-municipality-websites-ulb-locator/

பகுப்பு:தென்காசி மாவட்ட நகராட்சிகள்
நரகாசூரன் (திரைப்படம்)

***நரகாசூரன்*** (*Naragasooran*) என்பது கார்த்திக் நரேன் எழுதி இயக்கி வரவிருக்கும் இந்திய தமிழ் -அமானுஷ்ய புனைவு பரபரப்பூட்டும் திரைப்படமாகும். பத்ரி கஸ்தூரியால் தயாரிக்கப்பட்ட இப்படத்தில் அரவிந்த் சுவாமி, சிரேயா சரண், சந்தீப் கிசன், ஆத்மிகா, இந்திரஜித் சுகுமாரன் ஆகியோர் நடிக்கின்றனர். இது கார்த்திக் நரேனின் "பரபரப்பூட்டும்  முத்தொகுப்பில்" இரண்டாவது படமாகும். முதல் படம் துருவங்கள் பதினாறு ஆகும். மேலும் இது முந்தைய படத்தின் தொடர்ச்சியாகவும் உள்ளது. பல்வேறு நிதி தடைகள் காரணமாக படம் வெளியிடப்படாமல் இருக்கிறது. 

## நடிப்பு
* ஆத்ரேய வேணுவாக அரவிந்த்சாமி
* லட்சுமணனாக இந்திரஜித் சுகுமாரன் 
* கீதாவாக சிரேயா சரன் (சவிதா ரெட்டியின் பின்னணியுடன்)
* வினயாக சந்தீப் கிசன்
* தாரிணியாக ஆத்மிகா  ( ரவீனா ரவியின் பின்னணியுடன்)
* ஆத்மா பேட்ரிக்
* கிட்டி
* நளினிகாந்த்

## சான்றுகள்

## வெளி இணைப்புகள்
* 

பகுப்பு:வெளிவராத தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
களக்காடு நகராட்சி

**களக்காடு நகராட்சி**,  தமிழ்நாட்டின் திருநெல்வேலி மாவட்டம், நாங்குநேரி வட்டத்தில் அமைந்துள்ளது. முன்னர் இது பேரூராட்சியாக இருந்தது. மக்கள் தொகை வளர்ச்சி காரணமாக 12 செப்டம்பர் 2021 அன்று களக்காடு பேரூராட்சி நகராட்சியாக தரம் உயர்த்தப்பட்டது.

## இதனையும் காண்க
* களக்காடு

## மேற்கோள்கள்

பகுப்பு:திருநெல்வேலி மாவட்ட நகராட்சிகள்
சிங்கப்பூர் இலிப்போ மையம்

**இலிப்போ மையம்** (*Lippo Centre*) சிங்கப்பூரின் டவுன்டவுன் கோர் வணிகப் பகுதியில் 78, செண்டன் சாலை என்ற முகவரியில் அமைந்துள்ளது. இம்மையம் 150 மீ (490 அடி) உயரம் கொண்ட வானளாவிய கட்டிடமாகும். 1990 ஆம் ஆண்டு இலிப்போ மையம் கட்டி முடிக்கப்பட்டது. 34 மாடிகள் கொண்ட கட்டிடமாக நிற்கிறது. சிங்கப்பூர் நாட்டின் 43-ஆவது உயரமான கட்டிடமாக தி கேட்வே என்ற 37 மாடிகள் கட்டடத்தின் இரண்டு கட்டிடங்களுடன் சேர்த்துக் கட்டப்பட்டுள்ளது. 2007 ஆம் ஆண்டு டிசம்பர் மாதத்தில் 650 மில்லியன் அமெரிக்க டாலர் தொகைக்கு கொமர்சு ரியல் என்ற செருமானிய நிறுவனத்திற்கு விற்கப்பட்டது.

லிப்போ மையத்தின் 28 வது தளத்தில் அமைந்துள்ள ரிசோர்சு பசிபிக் ஓல்டிங்சு என்ற நிறுவனம் தற்போது ஜமைக்காவின் துணை தூதரகத்தைக் கொண்டுள்ளது.
## மேற்கோள்கள்

பகுப்பு:சிங்கப்பூர்
பகுப்பு:சிங்கப்பூர்க் கட்டிடக்கலை
கனவு வாரியம்

***கனவு வாரியம்*** (*Kanavu Variyam)* என்பது 2017 ஆம் ஆண்டு வெளியான இந்தியத் தமிழ் மொழி நாடகத் திரைப்படமாகும். இதை அருண் சிதம்பரம் எழுதி இயக்கியிருந்தார். மேலும், டிசிகேஏபி சினிமாஸ் தயாரித்தது. இந்த படத்தில் அருண் சிதம்பரம் ஜியா ஷங்கருடன் முக்கியக் கதாபாத்திரத்தில் நடித்துள்ளார். இந்தியாவின் தமிழ்நாடு கிராமங்களில் மின்வெட்டு, மின் பற்றாக்குறையை சுற்றி கதை நகர்கிறது. முக்கியமாக புதிய நடிகர்களையும், குழுவினரையும் கொண்ட இந்தத் திரைப்படம் வார்னர் புரோஸ். பிக்சர்ஸ் நிறுவனத்தின் முதல் தென்னிந்திய திரைப்படமாக விநியோகிக்கப்பட்டது.

திரையரங்குகளில் வெளியிடப்படுவதற்கு முன்னர், இந்தத் திரைப்படம் பல சர்வதேச திரைப்பட விழாக்களில் திரையிடப்பட்டு பல விருதுகளையும் அங்கீகாரத்தையும் பெற்றது. அதன் விருதுகளில், சிறந்த சுதந்திர நாடகத் திரைப்படத்திற்கான பிளாட்டினம் ரெமியை வென்றது . 49வது உலகில் சிறந்த ஹூஸ்டன் சர்வதேச திரைப்பட விழாவில் வெளியிடப்பட்டது. இந்த படம் இந்தியாவில் தேசிய அறிவியல் திரைப்பட விழா மற்றும் போட்டியில் சிறப்பு நடுவர் விருதை வென்றது. கனவு வாரியம் 24 பிப்ரவரி 2017 அன்று இந்தியா முழுவதும் வெளியிடப்பட்டது.

## நடிப்பு

*எழிலாக அருண் சிதம்பரம்
*வீணாவாக் ஜியா சங்கர்
*எழிலின் தந்தையாக இளவரசு 
*கோபியாக யோக் ஜேபி 
*சக்கரையாக பாண்டி 
*எழிலின் தாயாக செந்தில்குமாரி
*ஞானசம்பந்தமாக கு. ஞானசம்பந்தன் 
*டி. பி. கஜேந்திரன்
*மயில்சாமி (நடிகர்)
*கவிதாலயா கிருஷ்ணன்
*கிரேன் மனோகர்
*ஜார்ஜ் மரியன்
*'லொல்லு சபா' ஈஸ்டர்
*அம்பானி சங்கர்
*சரவண சுப்பையா
*ஆறுமுகம்

### வரவேற்பு
திரையரங்குகளில் வெளியிடப்படுவதற்கு முன்னதாக, படம் உலகெங்கிலும் உள்ள முக்கிய திரைப்பட விழாக்களில் வெளியிடப்பட்டு விமர்சன ரீதியான பாராட்டைப் பெற்றது. தி இந்து, என்டிடிவி, தினத்தந்தி உள்ளிட்ட செய்தி இணையதளங்கள் படத்தின் முன்னோட்ட நிகழ்ச்சிகளை மிகவும் பாராட்டியதுடன், "அருண் கவனிக்க வேண்டிய இயக்குநர்" என்று குறிப்பிட்டது.

## சான்றுகள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:2017 தமிழ்த் திரைப்படங்கள்
தேன் (திரைப்படம்)

***தேன்*** (*Thaen*) என்பது கணேஷ் விநாயகன் எழுதி இயக்கி 2021ஆம் ஆண்டு வெளியான இந்தியத் தமிழ் நாடகத் திரைப்படமாகும். இதில் தருண், அபர்ணதி ஆகியோர் முக்கியக் கதாபாத்திரத்தில் நடித்துள்ளனர். அருள்தாஸ், பாவா லட்சுமணன் ஆகியோர் துணை வேடங்களில் நடிதிருந்தனர்.

இந்தப் படம் தேனீ வளர்க்கும் படிக்காத இளம் கிராமத்து இளைஞன் தனது மனைவிக்கு ஒரு அரிய நோயைக் கண்டறிந்தபோது, கடக்க முடியாத சவால்களை எதிர்கொள்ளும் கதையை விவரிக்கிறது. திரைப்படம் 19 மார்ச் 2021 அன்று வெளியிடப்பட்டது. இயக்கம், கருப்பொருள், முன்னணி நடிகர்களின் யதார்த்தமான நடிப்பிற்காக விமர்சன ரீதியான பாராட்டுகளைப் பெற்றது.

## நடிப்பு
* வேலுவாக தருண்
* பூங்கொடியாக அபர்ணதி
* அருள்தாஸ்
* பாவா லட்சுமணன்
* அனுசிறீ

## தயாரிப்பு
அசுரன் (2019) படத்துடன் இணைந்து, கோவாவில் நடைபெற்ற இந்தியன் பனோரமா 2020 நிகழ்வில் திரையிடப்பட்ட ஒரே தமிழ் படமாகும். இது புனே சர்வதேச திரைப்பட விழா, சினிக்வெஸ்ட் திரைப்படம் மற்றும் படைப்பாற்றல் விழாவிலும் காண்பிக்கப்பட்டது.

## ஒலிப்பதிவு
படத்துக்கு சனத் பரத்வாஜ் இசையமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
அபகத்தம்

**அபகத்தம்** (பிராகிருதம்: *அபசத்த*, மூலமான சமசுகிருதத்தில் *அபசப்த*; "பொருளற்ற ஓசை") என்பது இந்தோ-ஆரிய மொழிகளின் கிழக்குப் பிரிவின் படிவளர்ச்சியின் ஒரு படிநிலையாகும். கிழக்குப் பிரிவில் அசாமிய மொழி, வங்காளி, போச்புரி, மககி, மைதிலி மற்றும் ஒடியா போன்ற மொழிகள் உள்ளடங்குகின்றன. அபகத்தம், **அபபிரம்ச அவகத்தம்**, **அபபிரம்ச அபகத்தம்** அல்லது **பூர்வி அபபிரம்சை** எனவும் அழைக்கப்படுகிறது. அபகத்தம், அபபிரம்சை நிலை, அதாவது மாகதிப் பிராகிருதத்திலிருந்து உருவான அபபிரம்சைகளிலிருந்து உருவானதாகக் கருதப்படுகிறது.

6ம் நூற்றாண்டிலிருந்து 14ம் நூற்றாண்டு வரை வழக்கிலிருந்த அபகத்தம், சில அபபிரம்சைகள் மற்றும் பண்டைய ஒடியா, பண்டைய வங்காளி, பண்டைய மைதிலி மற்றும் பண்டைய அசாமிய மொழி போன்ற முந்தைப் புதிய மொழிகளுடன் சமகாலத்தில் வழக்கிலிருந்தது. "சர்யாபத"ப் புலவர்கள் போன்ற பல புலவர்கள், அபகத்தம் மற்றும் ஏதேனுமொரு புதிய மொழியில் பாடல்களை இயற்றியுள்ளனர். இவர்கள், அபகத்த மொழியில் தோகைகள் அல்லது சிறு சமயப் பாடல்களை எழுதியுள்ளனர். மைதிலிப் புலவரான வித்தியாபதி தனது பாடலான "கீர்த்திலதை"யை அபகத்தத்தில் எழுதியுள்ளார்.

அபகத்த நிலை பின்வரும் பண்புகளைக் கொண்டுள்ளது.
* முன்னொட்டு மற்றும் பின்னொட்டுகளின் இழப்பு
* பால்நிலை இலகணத்தின் இழப்பு
* குறில் உயிரெழுத்துக்களின் மிகையான பயன்பாடு
* சொல்லின் இறுதியில் அல்லது நடுவில் மூக்கொலிப்படுத்துகை
* /s/ ஒலிப்புக்கு மாற்றான /h/ ஒலிப்புப் பிரதியீடு

வங்காளி மொழியின் வரலாற்றில், அபகத்த நிலையின் பின்னர் அண்ணளவாக 1100ம் ஆண்டில் பண்டை வங்காளி மொழி உருவெடுத்தது.

## மேற்கோள்கள்

## வெளியிணைப்புகள்
* 

பகுப்பு:கிழக்கு இந்தோ-ஆரிய மொழிகள்
ஓடு ராஜா ஓடு

***ஓடு ராஜா ஓடு*** (*Odu Raja Odu*) என்பது 2018ஆம் ஆண்டு வெளிவந்த இந்திய தமிழ் மொழி நகைச்சுவைத் திரைப்படமாகும். இது நிஷாந்த் ரவிந்தரன், ஜதின் சங்கர் ராஜ் ஆகிய இருவரின் இயக்கத்தில் வெளியானது. நிஷாந்த் ரவிந்தரன் திரைக்கதை எழுதி, படத்தொகுப்பையும் கையாண்டுள்ளார். இந்த படத்தில் குரு சோமசுந்தரம், லட்சுமி பிரியா சந்திரமௌலி ஆகியோருடன் ஆனந்தசாமி, நாசர், சாருஹாசன், பவர் ஸ்டார் சீனிவாசன், வெங்கடேஷ் ஹரிநாதன், சோனா ஹைடன் ஆகியோர் முக்கிய கதாபாத்திரங்களில் நடித்துள்ளனர். இந்த திரைப்படத்தில் மூத்த நடிகை சிம்ரன் ஒரு முக்கிய வேடத்தில் மீண்டும் நடித்திருந்தார். மேலும் அவரது கணவர் தீபக் பக்கா கதாநாயகனுக்கு எதிரியாக அறிமுகமானார்.  இந்த படத்தை விஜய் மூலன் தனது தயாரிப்பு நிறுவனமான விஜய் மூலன் டாக்கீஸ் மூலம் தயாரித்து விநியோகித்தார். அறிமுக இசையமைப்பாளர் தோஷ் நந்தா இசையமைத்துள்ளார். இந்த படம் 17 ஆகஸ்ட் 2018 அன்று திரையரங்குகளில் வெளியிடப்பட்டது.

முன்னதாக விஸ்வரூபம் உள்ளிட்ட படங்களில் தயாரிப்பு மேற்பார்வையாளராக பணியாற்றிய நிஷாந்த் ரவிந்தரன், ஒளிப்பதிவாளர் ஜத்தின் சங்கர் ராஜ் ஆகிய இருவரின் முதல் இயக்குநர் முயற்சியாக 'ஓடு ராஜா ஓடு' என்று பெயரிடப்பட்டது. இந்த படத்தை விஜய் மூலன் தனது தயாரிப்பு நிறுவனமான விஜய் மூலன் டாக்கீஸ் கீழ் தயாரித்தார். மேலும், இராஜேந்திரன் இஎம் மற்றும் வர்கீஸ் மூலன் இணைந்து தயாரித்தனர். சில மலையாளப் படங்களில் ஒலித் துறையின் ஒரு பகுதியாகப் பணியாற்றிய தோஷ் நந்தா இந்தப் படத்திற்கு இசையமைப்பாளராக  அறிமுகமானார். படத்தின் அதிகாரப்பூர்வ பட முன்னோட்டம் 5 ஆகஸ்ட் 2018 அன்று வெளியிடப்பட்டது.

படத்தின் முதல் விளம்பர சுவரொட்டியை நடிகர் மாதவன் 23 செப்டம்பர் 2016 அன்று வெளியிட்டார்.

## இசை
படத்தின் அதிகாரப்பூர்வ பாடலான '*பம் ஹா ரம்*'  4 மார்ச் 2017 அன்று விஜய் சேதுபதி தனது முகநூல் பக்கத்தில் வெளியிட்டார்.

## வெளியீடு
இந்தப் படம் 17 ஆகஸ்ட் 2018 அன்று திரையரங்கில் வெளியிடப்பட்டது. திரியரங்கில் நயன்தாரா முக்கியக் கதாபாத்திரத்தில் நடித்த மற்றொரு நகைச்சுவை திரைப்படமான கோலமாவு கோகிலாவுடன் மோதியது. படம் விமர்சகர்களிடமிருந்து கலவையான விமர்சனங்களைப் பெற்றது.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சிம்ரன் நடித்த திரைப்படங்கள்
நாரவாரிக்குப்பம்

**நாரவாரிக்குப்பம்** (*Naravarikuppam*) என்பது தமிழ்நாட்டின் திருவள்ளூர் மாவட்டம், மாதவரம் வட்டத்தில் அமைந்த நகராட்சி ஆகும். 

## அமைவிடம்
இந்த நகரானது சென்னைக்கு கிழக்கே 20 கிலோ மீட்டர் தொலைவிலும், திருவள்ளூருக்கு மேற்கே 35 கிலோ மீட்டர் தொலைவிலும், பொன்னேரிக்கு வடக்கே 25 கி.மீ. தொலைவிலும், அம்பத்தூருக்கு தெற்கே 15 கி.மீ. தொலைவிலும் அமைந்துள்ளது. அருகமைந்த தொடருந்து நிலையம் 12 கி.மீ. தொலைவில் உள்ள பெரம்பூரில் உள்ளது.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 13&nbsp;மீட்டர் (42&nbsp;அடி) உயரத்தில் இருக்கின்றது.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பின்படி, 18,327 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நாரவாரிக்குப்பம் மக்களின் சராசரி கல்வியறிவு 75% ஆகும்.  இதில் ஆண்களின் கல்வியறிவு 81%;  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. நாரவாரிக்குப்பம் மக்கள்தொகையில் 12%  ஆறு வயதுக்குட்பட்டோர் ஆவார்கள்.

## நிருவாகம்
பேரூராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.

## மேற்கோள்கள்


பகுப்பு:திருவள்ளூர் மாவட்டத்தில் உள்ள நகராட்சிகள்
மோர்பியசு

**மோர்பியசு** (Morbius) என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் மார்வெல் வரைகதையில்  வரும் மோர்பியசு, வாழும் காட்டேரி எனும் கதாப்பாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை போன்ற நிறுவனங்கள் இணைந்து தயாரிக்க, சோனி பிக்சர்ஸ் இரிலீசிங் மூலம் விநியோகம் செய்யப்படுகின்றது.

இது சோனியின் இசுபைடர் மேன் பிரபஞ்சத்தின் மூன்றாவது படமாகும். மாட் சசாமா மற்றும் பர்க் சார்ப்லெசு ஆகியோரின் திரைக்கதையில் டேனியல் எசுபினோசா என்பவர் இயக்கத்தில், ஜாரெட் லெடோ, மேட்டு சுமித்து, அட்ரியா அர்ஜோனா, ஜாரெட் காரிசு, அல் மாட்ரிகல் மற்றும் இடரிசு கிப்சன் போன்ற பலர் நடித்துள்ளனர். இப் படத்தில் ஒரு அரிய இரத்த நோயை குணப்படுத்த முயன்ற கதாநாயகன் பிறகு மோர்பியசு என்ற ஒரு ஒரு காட்டேரியாக மாறுகிறான்.

2018 இல் வெனம் திரைப்படம் வெளியான பிறகு இசுபைடர் மேன் கதாபாத்திரங்களால் ஈர்க்கப்பட்ட ஒரு புதிய பகிர்ந்த பிரபஞ்சத்திற்கான திட்டங்களை அறிவித்த பிறகு, சோனி நிறுவனம்  மோர்பியசை அடிப்படையாகக் கொண்டு ஒன்றை திரைப்படத்தை உருவாக்க திட்டமிடப்பட்டுள்ளது. பின்னர் மாட் சசாமா மற்றும் பர்க் சார்ப்லெசு ஆகியோரால் நவம்பர் 2017 க்குள் ஒரு திரைக்கதையை எழுதப்பட்டது. அதைத் தொடர்ந்து இயக்குநர் டேனியல் எசுபினோசா மற்றும் நடிகர் ஜாரெட் லெடோ ஆகியோர் ஜூன் 2018 இல் அதிகாரப்பூர்வமாக இணைக்கப்பட்டனர். இப்படத்தின் படப்பிடிப்புகள் பிப்ரவரி 2019 இல் ஆரபிக்கப்பட்டு ஜூன் 2019 க்குள் முடிவடைந்தது.

மோர்பியசு படம் ஜூலை 2020 இல் வெளியிட திட்டமிடப்பட்டது ஆனால் பின்னர் கோவிட்-19 பெருந்தொற்று காரணமாக மார்ச் 10, 2022 அன்று மெக்சிகோ நகரத்தில் உள்ள பிளாசா கார்சோவில் திரையிடப்பட்டது, மேலும் ஏப்ரல் 1, 2022 அன்று அமெரிக்காவில் வெளியிடப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:2022 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:காட்டேரி திரைப்படங்கள்
பகுப்பு:வெளிவரவிருக்கும் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
டேனியல் எசுபினோசா

**ஜார்ஜ் டேனியல் எசுபினோசா** () (பிறப்பு: 23 மார்ச்சு 1977) என்பவர் சுவீடன் நாட்டு திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் 2010 இல் இயக்கிய 'ஈஸி மணி' என்ற படம் சுவீடன் நாட்டில் வெற்றி பெற்ற திரைப்படமாகும். அதைத் தொடர்ந்து சோனியின் இசுபைடர் மேன் பிரபஞ்ச கதாபாத்திரத்தை மையமாக வைத்து உருவாக்கப்பட்ட மோர்பியசு என்ற திரைப்படத்தில் இக்குநராக பணிபுரிந்துள்ளார்.

## ஆரம்பகால வாழ்க்கை
எசுபினோசா மார்ச்சு 23 1977 ஆம் ஆண்டில் சுவீடன் நாட்டில் ஸ்டாக்ஹோம்மில் பிறந்தார். இவர் டென்மார்க்கின் தேசிய திரைப்படப் பள்ளியில் பயின்றார் மற்றும் 2001 இல் பட்டம் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:சுவீடன் திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
மாவலி வாணன்

காளமேகப் புலவர் தம் பாடல் ஒன்றில் மாவலி வாணனை வசை பாடியுள்ளார். 

மாவலி வாணா! மதுரைச் சொக்கன் வாதவூரார்க்கு அளித்த பொய்க்குதிரை (நரி பரி ஆகிய குதிரை)ப்  படை கொண்டவன் நீ. அவை சண்டைக்குச் செல்லுமா? நீ கையை அம்பாகக் கொண்டு உயிரினங்களைக் கொன்று தின்னும் கரும்புறத்தார்க்கு அரணாக விளங்கும் அரசன் என்று அப்பாடலில் அவர் அவனைக் குறிப்பிட்டுள்ளார்.  

## மாவலி வாணன்
இந்த மாவலி வாணன் யார் என்பதை ஔவை துரைசாமிப் பிள்ளை இப் பாடலுக்கு எழுதிய உரையில் குறிப்பிட்டுள்ளார்.   

காலமேனார் காலத்தில் மதுரை நாட்டில் சிறப்புற்று விளங்கியவன் மாவலி வாணராயன். தந்தை "திருமாலிருஞ்சோலைமலை நின்றான் மாவலி வாணாதராயன்". அவன் மகன் "சுந்தரத் தோளுடையான் மாவலி வாணாதராயன்" மற்றும் அவன் வழியினர். இவர்களில் ஒருவனையே காளமேகப் புலவர் பாடுகிறார் என்பது அவரது உரைக் குறிப்பு.
## குடும்மியான்மலைக் கல்வெட்டு
இந்தக் கல்வெட்டு மாவலி வாணனின் கருடக் கொடியை வியந்து போற்றுகிறது.   மற்றொன்று அவன் தம்பி வடுகரை வென்ற செய்தியைக் குறிப்பிடுகிறது.   இன்னொரு கல்வெட்டு தென்னவனை வென்ற செய்தியைக் குறிப்பிடுகிறது.   பாண்டியனைத் தோல்வியுறச் செய்ததால் காளமேகப் புலவர் இவன்மீது வசை பாடினார் போலும்.

## மேற்கோள்

பகுப்பு:சிற்றரசர்கள்
கொட்டுமாரன அள்ளி

**கொட்டுமாரன அள்ளி** (*Kottumaranahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643251. இந்த ஊரானது கெண்டிகானஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 16 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 813, மொத்த மக்கள் தொகைகள் 3,366 ஆகும். இதில் 1,744 ஆண்களும், 1,622 பெண்களும் அடங்குவர்.

## ஊரில் உள்ள கோயில்கள்
* கொட்டுமாரன அள்ளி பச்சை நாச்சியம்மன் கோயில்
* கொட்டுமாரன அள்ளி கரக அக்கு மாரியம்மன் கோயில்
* கொட்டுமாரன அள்ளி அனுமந்தராயசாமி கோயில்
* கொட்டுமாரன அள்ளி சௌடேஸ்வரியம்மன் கோயில்
* கொட்டுமாரன அள்ளி சென்றாயசாமி கோயில்
* கொட்டுமாரண அள்ளி சோமேஸ்வரர் கோயில்
* கொட்டுமாரணஅள்ளி பசுவேஸ்வரர் கோயில்
* கொட்டுமாரணஅள்ளி வெங்கட்ரமணசாமி கோயில்
* கொட்டுமாரணஅள்ளி சோமேஸ்வரர் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கும்பார அள்ளி, பாலக்கோடு வட்டம்

**கும்பார அள்ளி** (*Kumbarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643226. இந்த ஊரானது கும்பாரஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 25 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,022, மொத்த மக்கள் தொகைகள் 4,150 ஆகும். இதில் 2,113 ஆண்களும், 2,037 பெண்களும் அடங்குவர்.

## ஊரில் உள்ள கோயில்கள்
* கும்பார அள்ளி பெருமாள் கோயில்
* கும்பார அள்ளி கரக செல்லியம்மன் கோயில்
* கும்பார அள்ளி அனுமந்தராயசாமி கோயில்
* கும்பாரஅள்ளி திம்மராயசாமி கோயில்
* கும்பாரஅள்ளி ஆஞ்சநேயர் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
மல்லிக்குட்டை

**மல்லிக்குட்டை** (*Mallikuttai*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 205. இந்த ஊரானது மல்லிக்குட்டை ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில்  மொத்த குடியிருப்புகள் 	1,295, மொத்த மக்கள் தொகைகள் 	5,289 ஆகும்.  இதில் 2,746 ஆண்களும், 2,543 பெண்களும் அடங்குவர்.

## ஊரில் உள்ள கோயில்கள்
* மல்லிக்குட்டை பட்டாளம்மன் கோயில்
* மல்லிக்குட்டை ஹரிகரநாதசாமி கோயில்
* மல்லிக்குட்டை சென்றாயப்பெருமாள் கோயில்
* மல்லிக்குட்டை சஞ்சீவராயர் கோயில்
* மல்லிக்குட்டை தரப்பு சஞ்சீவராயசாமி கோயில்
* மல்லிக்குட்டை ஈஸ்வரன் காளியம்மன் கோயில்
* மல்லிக்குட்டை லட்சுமி நாராயணசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
அமீதூர் ரகுமான்

**அமீதூர் ரகுமான்** (*Hamidur Rahman*) வங்காளதேச நாட்டைச் சேர்ந்த ஒரு கலைஞர் மற்றும் சிற்பியாவார். 1928 ஆம் ஆண்டு இவர் பிறந்தார். 1952 ஆம் ஆண்டு மொழி நடைபெற்ற மொழிப்போர் இயக்கத் தியாகிகளின் நினைவாக நிறுவப்பட்ட வாங்காளதேசத்தின் டாக்காவில் நிறுவப்பட்ட தேசிய நினைவுச்சின்னமான சாகித் மினாரின் கட்டிடக் கலைஞராக இவர் மிகவும் பிரபலமானார். 1988 ஆம் ஆண்டு நவம்பர் மாதம் 19 ஆம் தேதியன்று இவர் இறந்தார்.
## மேற்கோள்கள்

பகுப்பு:வங்காளதேச மக்கள்
பகுப்பு:1928 பிறப்புகள்
பகுப்பு:1988 இறப்புகள்
மான்சா மூசா

**மூசா I** (c. 1280 - c. 1337 ), அல்லது **மான்சா மூசா** (*Mansa Musa*), இஸ்லாமிய மேற்கு ஆப்பிரிக்க நாடான மாலி பேரரசின் *[[மானசா (தலைப்பு)|மான்சா]]* (அரசர்) ஆவார்.

மூசா 1324 இல் ஹஜ் யாத்திரைக்காக ஒரு பெரிய பரிவாரத்துடன்  மக்காவிற்கு  சென்றார். வழியில், அவர் கெய்ரோவில் நேரத்தை செலவிட்டார், அங்கு இவர் ஆடம்பரமாக பலருக்கு மதிப்புமிக்க பரிசுகளை வழங்கினார். இதனால் அங்கு ஒரு தசாப்தத்திற்கும் மேலாக தங்கத்தின் விலையானது குறிப்பிடத்தக்க விலைச்சரிவைக் கண்டது. இது இஸ்லாமிய உலகின் கவனத்தை ஈர்த்தது.

## மூசாவின் பரம்பரை மற்றும் அவர் அரியணை ஏறிய வரலாறு
[வலது|thumb|350x350px|[இப்னு கல்தூன்|இப்னு கல்தூனின் நாளாகமத்தை அடிப்படையாகக் கொண்டு உருவாக்கப் பட்ட மாலி பேரரசின் அரசர்களின் மரபுவழி  ]]
மூசாவின் தந்தைக்கு ஃபகா லேயே  என்று பெயரிடப்பட்டது, அவரது தாய்க்கு கங்கு என்று பெயரிடப்பட்டிருக்கலாம்.  மாலி பேரரசின் முதல் மான்சாவான சுஞ்சாதாவின் சகோதரர் அபு பக்கரின் மகன் ஃபாகா லீ ஆவர்.  மூசாவின் சகோதரர் சுலைமானின் ஆட்சிக் காலத்தில் மாலிக்குச் சென்ற இப்னு பதூதா, மூசாவின் தாத்தாவுக்கு சாரிக் ஜடா என்று பெயரிடப்பட்டதாகக் குறிப்பிட்டுகிறார்.  சாரிக் ஜாதா என்பது உண்மையில் மூசாவின் பெரியப்பாவாக இருந்த சுஞ்சாதாவின் மற்றொரு பெயராக இருக்கலாம்.  மூசா பிறந்த தேதி தெரியவில்லை, ஆனால் அவர் 1324 இல் ஒரு இளைஞனாகத் தோன்றினார். 

மூசா ஒரு பக்தியுள்ள இஸ்லாமியர் ஆவார். அவர் மேற்கொண்ட ஹஜ் யாத்திரை அவரை வடக்கு ஆப்பிரிக்கா மற்றும் மத்திய கிழக்கு முழுவதும் பிரபலமடையச் செய்தது. மூசாவைப் பொறுத்தவரை, இஸ்லாம் "கிழக்கு மத்திய தரைக்கடலின் கலாச்சார உலகில் ஒரு நுழைவு" ஆகும். அவர் தனது பேரரசிற்குள் சமயத்தை வளர்க்க அதிக நேரம் செலவிட்டார்.

## புகழ்
மேற்கு ஆப்பிரிக்காவின் வரலாற்றில் மூசாவின் ஹஜ் பயணம் மிக முக்கியமான தருணமாக கருதப்படுகிறது. மூசாவின் ஆட்சி பொதுவாக மாலியின் பொற்காலம் என்று கருதப்படுகிறது. ஆனால் இந்த கருத்து அவரது ஆட்சி, அரபு மூலங்களால் சிறப்பாக பதிவு செய்யப்பட்டதின்  விளைவாக இருக்கலாம்.

### மூசாவின் செல்வம்
மூசா உலக வரலாற்றின் மிகப்பெரிய  பணக்காராக  கருதப்படுகிறார். சில ஆதாரங்கள் அவரது செல்வத்தை 400 பில்லியன் அமெரிக்க டாலர்களுக்கு சமமாக மதிப்பிட்டிருந்தாலும், அவரது உண்மையான செல்வத்தை துல்லியமாக கணக்கிட இயலாது. மான்சா மூசா போன்ற வரலாற்றுப் பிரமுகர்களின் செல்வத்தை  ஒப்பிட்டுப் பார்ப்பது கடினம் ஆகும். ஒரு அரசனின் தனிப்பட்ட செல்வத்தை நாட்டின் செல்வத்திலிருந்து பிரிப்பதில் பல சிக்கல்கள் உள்ளன. மேலும்  மிகவும் மாறுபட்ட சமூகங்களின்  செல்வத்தை ஒப்பிடுவதில்  சிரமம் உள்ளது. மூசா தனது ஹஜ்ஜிற்கு 18 டன் தங்கத்தை கொண்டு வந்திருக்கலாம் என கூறப்படுகிறது. மூசா தனது ராஜ்ஜியத்தில், தங்கம் ஒரு செடியைப் போல வளர்ந்ததாக வதந்திகளைப் பரப்பியதன்  மூலம், அவரது இராச்சியத்தில் பரந்த அளவில்லாத  செல்வம் இருப்பது போன்ற தோற்றம் உருவாவதை மேலும் ஊக்குவித்தார்.

## மேற்கோள்கள்

## குறிப்புகள்


பகுப்பு:பதின்மூன்றாம் நூற்றாண்டு பிறப்புகள்
பகுப்பு:மாலி
பகுப்பு:ஆப்பிரிக்கப் பேரரசர்கள்
புஸ்தான்

**புஸ்தான்** (பாரசீகம்: بوستان, ஆங்கிலம்: Bustan; பொருள்: "பழத்தோட்டம்") என்பது பாரசீக கவிஞர் சா'தியின் கவிதை நூல் ஆகும். இது பொ.ஊ. 1257-இல் முடிக்கப்பட்டு துருக்கியின் சல்குரித் மன்னர்களின் அடபெக் எனப்படும் ஆட்சியராக இருந்த முதலாம் சாத் அல்லது இரண்டாம் சாத் அவர்களுக்கு அர்ப்பணிக்கப்பட்டது. சா'தியின் இரண்டு முக்கிய படைப்புகளில் ஒன்றாக புஸ்தான் கருதப்படுகிறது.

புஸ்தான் சா'தியின் முதல் படைப்பு ஆகும். இந்த நூலில் சா'தியின் வாழ்நாள் அனுபவங்களின் பலன்களாக வாழ்க்கையின் மீதான அவரது பார்வைகள் பற்றிய சிந்தனைகள் உள்ளன. இதில் பல முக்கிய வாழ்க்கை நிகழ்வுகள் தொகுக்கப்பட்டுள்ளன. சா'தியின் பயணங்கள் மற்றும் மனித உளவியல் பற்றிய அவரது பகுப்பாய்வுகள் ஆகியவை இதில் அடங்கும். இந்நூலில் அவர் தனது அறிவுரைகளை உணர்வுபூர்வமாகவும் ஈசாப்பின் நீதிக்கதைகளைப் போன்றும் குறிப்பிடுகிறார். இந்நூலில் அறநெறிமுறைகள் பற்றியும் அவற்றைப் பயிலும் விதங்களைப் பற்றியும் பத்து அத்தியாயங்களில் நூலாசிரியர் தந்துள்ளார். அவையாவன முறையே நீதி, கருணை, அன்பு, பணிவு, மனநிறைவு, பக்தி, கல்வி, நன்றியுணர்வு, மனந்திருந்துதல் மற்றும் பிரார்த்தனை ஆகும்.

நார்வேயின் பொக்லப்பன் உலக நூலகம் இந்நூலை எல்லா காலத்திலும் தலைச்சிறந்த 100 புத்தகங்களில் ஒன்றாகப் பட்டியலிட்டுள்ளது. இது மத்னாவி என்னும் எதுகைகளுடன் கூடிய பாரசீக ஈரடிப் பாவகையில் இயற்றப்பட்டுள்ளது. இது ஆங்கிலத்திலும் டச்சிலும் மொழிபெயர்க்கப்பட்டுள்ளது. 1688-இல் டேனியல் ஹவர்ட் என்பவரால் புஸ்தான் டச்சு மொழியில் மொழிபெயர்க்கப்பட்டது.

இந்தியாவில், புஸ்தான் மற்றும் குலிஸ்தான் ஆகியவை இசுலாமிய கீழ்நிலைப் பள்ளிகளில் மாணவர்களுக்கு மனப்பாடப் பகுதியாகக் கற்பிக்கப்படுகின்றன.


File:Yusef Zuleykha.jpg|*யூசுஃப்பும் சுலைக்காவும்*. புஸ்தானின் 1488-ம் ஆண்டைய தைமூரிய நூலிலிருந்து எடுக்கப்பட்ட கமாலுதீன் பெகசாத் என்பவர் வரைந்த ஓவியம்.
File:A party at night, from the Bustan (Orchard) of Sa`di (CBL Per 236).jpg|*இரவில் ஓர் கேளிக்கை விருந்து*. புஸ்தானின் சு. 1540-ம் ஆண்டைய தைமூரிய நூலிலிருந்து எடுக்கப்பட்ட மிர்சா அலி வரைந்த ஓவியம்.
File:Sheet of the Bustan de Saadi - Google Art Project.jpg|சு. 1560–1570-ம் ஆண்டுகளின் புஸ்தான் ஏடுகளிலிருந்து.
File:The Dervish from Faryab Crosses the River on his Rug.jpg|ஹபிபுல்லா சாவாஜி வரைந்த சு. 1600–1608 ஆண்டுகளின் ஓவியம்.


## இவற்றையும் பார்க்க
* குலிஸ்தான்

## மேற்கோள்கள்

## வெளியிணைப்புகள்

*புஸ்தான்-இ சா'தியின் ஆங்கில மொழிபெயர்ப்பு (pdf)

பகுப்பு:பாரசீக நூல்கள்
பகுப்பு:நீதிக்கதைகள்
பகுப்பு:இலக்கிய வரலாறு
திருவாளியன் சுறா

**திருவாளியன் சுறா** அல்லது **சிறுத்தை சுறா** (*Leopard shark*) என்பது டிரையகிடே குடும்பத்தில் உள்ள ஒரு வகை ஹவுண்ட் சுறா இனமாகும். இது வட அமெரிக்காவின் பசிபிக் கடற்கரையில், அமெரிக்காவின் ஓரிகன் மாநிலத்திலிருந்து மெக்சிகோவில் மசாட்லான் வரை காணப்படுகிறது. பொதுவாக 1.2-1.5 மீ (3.9-4.9 அடி) நீளம் கொண்ட, மெல்லிய உடல் கொண்ட இந்த சுறா முதுகில்  கருப்பு சேணம் போன்ற பட்டைகளும், உடலில் உள்ள பெரிய புள்ளிகள் கொண்டும் காணப்படுகிறது. இதனால் இது சிறுத்தை சுறா என்ற பொதுப் பெயரைப் பெற்றது. திருவாளியன் சுறாக் கூட்டங்கள் விரிகுடாக்கள் மற்றும் முகத்துவாரங்களில், மணலும் சேறும் சகதியுமாக உள்ள இடங்களிலோ அல்லது கெல்ப் காடுகள் மற்றும் பவளப் படிப்பாறை  நிறைந்த பகுதிகளில் நீந்துவது பொதுவான காட்சியாகும். இவை கடற்கரைக்கு அருகில், 4 மீ (13 அடி) ஆழத்திற்கும் குறைவான கடற்பகுதியில் கடற்கரைக்கு அருகில் பொதுவாக காணப்படும்.

சுறுசுறுப்பாக நீந்தி வேட்டையாடுபவையான, சிறுத்தை சுறாக் குழுக்கள் பெரும்பாலும் உணவுக்காக, முக்கியமாக மட்டி, கரண்டி புழுக்கள், நண்டு, இறால், எலும்பு மீன், மீன் முட்டை போன்றவற்றை உணவாக கொள்கின்றன. பெரும்பாலான சிறுத்தை சுறாக்கள் வேறு இடங்களுக்கு நீண்ட பயணத்தை மேற்கொள்வதை விட, ஒரு குறிப்பிட்ட பகுதிக்குள் இருப்பதை வழக்கமாக கொண்டுள்ளன. இது பல்வேறு பகுதிகளில் வாழும் சுறா மீன்களுக்கிடையே மரபணு வேறுபாட்டிற்கு வழிவகுத்தது. இந்த இனம் உள்பொரி முட்டைகளைக் கொண்டது ஆகும். அதாவது கருப்பையின் உள்ளேயே குஞ்சு பொரித்து மஞ்சள் கருவில் உள்ள சத்தானது மீன் குஞ்சுக்கு ஊட்டமாகிறது. ஆண்டின் மார்ச் முதல் ஜூன் வரையிலான காலத்தில், பெண் சுறாவானது 10-12 மாத கர்ப்ப காலத்திற்குப் பிறகு 37 இளம் குட்டிகளைப் பெற்றெடுக்கிறது. இது ஒப்பீட்டளவில் மெதுவாக வளரும் மற்றும் பருவமடைய பல ஆண்டுகள் ஆகும்.

மனிதர்களுக்கு தொந்தரவு தராத, சிறுத்தை சுறாக்களானது உணவு மற்றும் மீன் வணிகத்துக்காக பிடிக்கப்படுகின்றன. இந்த இனங்கள் பெரும்பாலும் கலிபோர்னியா கடற்பகுதியில் பிடிக்கப்படுகின்றன. அங்கு 1980 களில் சுறாக்களின் எண்ணிக்கை குறையத் தொடங்கிய பிறகு, 1990 களின் முற்பகுதியில் புதிய மீன்பிடி விதிமுறைகள் கொண்டுவரப்பட்டது. அதன்பிறகு மீன்பிடித்தல் கட்டுப்பாட்டுத்தப்பட்டது. இந்த சுறாவின் மெதுவான வளர்ச்சி மற்றும் வரையறுக்கப்பட்ட இடங்களுக்குள் வாழும் பழக்கம் போன்றவறின் காரணமாக உள்ளூர் மீனவர்கள் எளிதில் மீன்பிடிக்கலாம் என்று உள்ள நிலையிலும் , இயற்கையை பாதுகாப்பதற்கான சர்வதேச ஒன்றியம் இந்த இனத்தை தீவாய்ப்புக் கவலை குறைந்த இனம் என மதிப்பிட்டுள்ளது.

## குறிப்பு

பகுப்பு:சுறாக்கள்
இணைய வணிகம்

**மின் வணிகம்** அல்லது இணைய வணிகம் (Electronic commerce அல்லது e-commerce) எனப்படுவது மின்னிய ஒருங்கியங்கள், இணையம், அல்லது கணினிப் பிணையங்கள் ஊடான வணிகம் ஆகும்.  மின் வணிகம் உலகப் பொருளாதார முறையில் புரட்சிகர மாற்றாங்களை நிகழ்த்தி வருகிறது.  அமோசோன், ஈபே, பேபால், கிறெக் பட்டியல், நெற்ஃபிளிக்சு, ஐரூன்சு போன்றவை மிகவும் பரவலாக அறியப்பட்ட மின் வணிகங்கள் ஆகும்.

## மேற்கோள்கள்

பகுப்பு:இணைய  வணிகம்
பன்னாட்டு கல்லூரி நிரலாக்கப் போட்டி

வலது|thumb| ஐசிபிசி அறக்கட்டளை சின்னம் 2017
**ஐசிபிசி** என அழைக்கப்படும் **சர்வதேச கல்லூரி நிரலாக்க போட்டி** (ஆங்கில மொழி : International Collegiate Programming Contest ( ICPC ) ),  உலக பல்கலைக்கழகங்களுக்கிடையேயான  பல அடுக்குகள் கொண்ட வருடாந்திர நிரலாக்க போட்டியாகும். பேலர் பல்கலைக்கழகத்தை  தலைமையிடமாகக் கொண்டு  இப்போட்டி நடத்தப்படுகிறது. ஒவ்வொரு ஆண்டும் ஆறு கண்டங்களை உள்ளடக்கிய  பிராந்திய போட்டிகள் நடத்தப்படுகின்றன.  பிராந்திய வெற்றியாளர்கள் உலக இறுதிச் சுற்றில் கலந்து கொள்வார்கள். 2018 இல், 110 நாடுகளில் உள்ள 3,233 பல்கலைக்கழகங்களைச் சேர்ந்த 52,709 மாணவர்கள் கலந்து கொண்டனர். 

## போட்டி விதிகள்
ஐசிபிசி போட்டிகள் அணி போட்டிகள் ஆகும் . ஒவ்வொரு அணியும் மூன்று மாணவர்களைக் கொண்டிருக்க வேண்டும் என்று தற்போதைய விதிகள் கூறுகின்றன. பங்கேற்பாளர்கள் பல்கலைக்கழக மாணவராக இருக்க வேண்டும், அவர்கள் போட்டிக்கு முன் ஐந்து வருடங்களுக்கும் குறைவான பல்கலைக்கழக கல்வியைப் பெற்றிருக்க வேண்டும். முன்னர் இரண்டு உலக இறுதிப் போட்டிகள் அல்லது ஐந்து பிராந்திய போட்டிகளில் பங்கேற்ற மாணவர்கள் மீண்டும் போட்டியிட தகுதியற்றவர்கள் ஆவர்.  

ஒவ்வொரு போட்டியின் போதும், எட்டு முதல் பதினைந்து நிரலாக்க சிக்கல்களைத்/குறியீட்டுக் கேள்விகளைத் தீர்க்க மூன்று பேர் கொண்ட குழுக்களுக்கு 5 மணிநேரம் வழங்கப்படுகிறது (பிராந்தியங்களுக்கு எட்டு சிக்கல்கள் மற்றும் இறுதிப் போட்டிக்கு பன்னிரண்டு). சி, சி ++, ஜாவா, அடா,  பைதான்   அல்லது கோட்லின்  நிரல்களாக அவர்கள் தீர்வுகளை சமர்ப்பிக்க வேண்டும் (ஒவ்வொரு குறியீட்டுக் கேள்வியும் எந்தவொரு குறிப்பிட்ட மொழியிலும் தீர்க்கக்கூடியது என்று உத்தரவாதம் இல்லை என்றாலும்,  "பிராந்திய மற்றும் உலக இறுதி போட்டிகளுக்கான அனைத்து குறியீட்டுக் கேள்விகளையும் ஜாவா மற்றும் சி++ இல்   போட்டி  நீதிபதிகள் தீர்த்திருப்பார்கள்" என்று ஐசிபிசி வலைத்தளம் கூறுகிறது). சோதனைத் தரவில் நிரல்கள் இயக்கப்படும். ஒரு நிரல் சரியான பதிலைக் கொடுக்கத் தவறினால், அது  குழுவிற்கு அறிவிக்கப்படும். அவர்கள் மற்றொரு நிரலை மீண்டும் சமர்ப்பிக்கலாம்.

மிகவும் அதிகமான நிரலாக்க சிக்கல்களை  சரியாக தீர்க்கும் அணி வெற்றியாளர் அணி ஆகும் . ஒரே எண்ணிக்கையான  நிரலாக்க சிக்கல்களை தீர்த்த இரண்டு அணிகளை தரவரிசைப்படுத்துவது அவசியமானால்(tie அனால்), அது நிரலாக்க சிக்கல்களை தீர்க்க எடுத்துக்கொண்ட நேரங்களின் கூட்டுத்தொகையால் நிர்ணயிக்கப்படுகிறது. ஒரு  கேள்விக்கு  சரியான தீர்வை  சமர்ப்பித்தற்கு  முன்னால்  தவறான சமர்ப்பிப்புகள் இருந்தால்,  ஒவ்வொரு  நிராகரிக்கப்பட்ட சமர்ப்பிக்கப்பித்தலுக்கும், எடுத்துக்கொண்ட மொத்த நேரத்தில்  20 நிமிடங்கள் கூட்டப்படும். தீர்க்கப்படாத  சிக்கலுக்கு  நிராகரிக்கப்பட்ட சமர்ப்பிப்புகள் இருந்தால் நேரம் கூட்டப்படுவதில்லை. 

## வெற்றியாளர்கள்

## புகழ்பெற்ற பங்கேற்பாளர்கள்
முன்னாள் ஐசிபிசி இறுதிப் போட்டியாளர்களில் சிலர் மென்பொருள் துறை மற்றும் ஆராய்ச்சியில் குறிப்பிடத்தக்க சாதனைகளைச் செய்துள்ளனர். ஆடம் டி ஏஞ்சலோ, முகநூல் நிறுவனத்தின் முன்னாள் முதன்மை தொழில்நுட்ப  அலுவலர், கோரா நிறுவனர், நிகோலாய் துரோவ் , இணை நிறுவனர் டெலெக்ராம், மேடி ஜஹாரியா, அப்பாச்சி ஸ்பார்க்கை உருவாக்கியவர், டோனி சீஹ், சாப்போஸ் நிறுவனத்தின் தலைமை நிர்வாக அதிகாரி மற்றும்  முதலீட்டாளர் , கிரேக் சில்வர்ஸ்டீன், கூகுளின் முதல் ஊழியர்.

## இதையும் பார்க்கவும்

* போட்டி நிரலாக்கல் , ஒரு வகையான மன விளையாட்டு

பகுப்பு:நிரலாக்கம்